Title: Razumna prilagodba i univerzalni dizajn u visokom obrazovanju
Course: Osiguravanje inkluzivnog pristupa kroz primjenu asistivne tehnologije > Section: Određenje pojmova različitost i inkluzivnost

Pristupačnost

Članak 9. Konvencije o pravima osoba s invaliditetom Ujedinjenih naroda navodi da je pristupačnost preduvjet za neovisan život osoba s invaliditetom i njihovo potpuno i ravnopravno sudjelovanje u društvu, kao i za neograničeno uživanje svih njihovih ljudskih prava i temeljnih sloboda na ravnopravnoj osnovi s drugima. Bez pristupa svojem fizičkom okruženju, prijevozu, informacijama i komunikaciji, kao i informacijskim i komunikacijskim tehnologijama i sustavima te ostalim prostorima i uslugama koji su otvoreni ili koji se pružaju javnosti, osobe s invaliditetom ne bi imale jednake mogućnosti za sudjelovanje u društvu (Opći komentar br. 2, 2014).

Razumna prilagodba

course-presentation-12100.h5p

Univerzalni dizajn

Univerzalni dizajn nastao je u arhitekturi 1980-ih, a isprva je bio usmjeren na stvaranje pristupačnih okruženja za osobe s invaliditetom u SAD-u. Od projektiranja zgrada proširio se na obrazovanje (univerzalni dizajn za učenje), a kasnije i na radno mjesto.

Konvencija o pravima osoba s invaliditetom (Zakon o potvrđivanju Konvencije o pravima osoba s invaliditetom, NN 6/2007) univerzalni dizajn definira kao „oblikovanje proizvoda, okruženja, programa i usluga na način da ih mogu koristiti svi ljudi u najvećoj mogućoj mjeri, bez potrebe prilagođavanja ili posebnog oblikovanja“.

„Strogom primjenom univerzalnog dizajna na svu novu robu, proizvode, prostore, tehnologije i usluge potrebno je osigurati potpun, jednak i neograničen pristup svim potencijalnim korisnicima, uključujući osobe s invaliditetom, na način kojim se uzima u obzir njihovo dostojanstvo i raznolikost. Njime bi se trebalo doprinijeti stvaranju neograničenog lanca kretanja osobe iz jednog prostora u drugi, uključujući kretanje unutar određenog prostora, bez prepreka. Osobe s invaliditetom i ostali korisnici trebaju se moći kretati ulicama bez prepreka, ulaziti u pristupačna niskopodna vozila, pristupati informacijama i komunikaciji te ulaziti i kretati se unutar zgrada izgrađenih na temelju univerzalnog dizajna pomoću tehničkih pomagala i asistenata, gdjegod je to potrebno.“ (Opći komentar br. 2, 2014)

Načela univerzalnog dizajna

Godine 1997. osmišljeno je sedam načela univerzalnog dizajna za primjenu u dizajniranju proizvoda, usluga i okoline i omogućavanje jednake upotrebe za sve korisnike.

1. Ravnopravno korištenje

Proizvodi, usluge i okolina trebaju imati iste načine upotrebe za sve korisnike.

Slika 2.a Spiralna rampa između katova koja omogućuje jednostavan pristup
i sigurnu evakuaciju

Slika 2.b Ulaz u sredstvo javnog prijevoza s pomoću rampe

2. Fleksibilnost korištenja

Proizvodi, usluge i okolina trebaju biti dizajnirani tako da uzmu u obzir širok raspon korisničkih želja i mogućnosti.

Slika 3.a Dizala sa širokim vratima i posebnim kontrolama postavljenima u razini poda za lakše upravljanje osobama u invalidskim kolicima

Slika 3.b Škare kojima se mogu koristiti osobe koji su dešnjaci i ljevaci

3. Učinkovitost, jednostavnost i intuitivnost

Jednostavnost i lakoća korištenja proizvoda, usluga i okoline korisnicima različite dobi i mogućnosti uz učinkovito izvršavanje željenih aktivnosti.

Slika 4.a Vrata zgrade kontrolirana senzorima kako bi ih se moglo koristiti bez upotrebe ruku

Slika 4.b Jednostavne upute za korištenje

4. Uočljive informacije

Učinkovito prenošenje informacija korisniku bez obzira na uvjete okoline ili senzorne mogućnosti korisnika.

Slika 5.a Toaleti prilagođeni svim razinama sposobnosti

Slika 5.b Uočljive oznake u javnom prijevozu

5. Tolerancija na pogreške

Minimiziranje opasnosti i štetnih posljedica slučajnih ili nenamjernih radnji korisnika.

Slika 6.a Jednostavan sustav za kretanje unutarnjim završnim obradama i podovima dizajniran s pomoću akustičnih orijentira

Slika 6.b Mogućnost ispravljanja pogreške

6. Mali fizički napor

Proizvodi, usluge i okolina trebaju se koristiti učinkovito i udobno, uz minimalni fizički napor koji korisnik treba uložiti.

Slika 7.a Pločnik s teksturom za lakše kretanje osoba s oštećenjem vida

Slika 7.b Bankomat pristupačan osobama u invalidskim kolicima

7. Odgovarajuća veličina i prostor za pristup i korištenje

Osiguranje odgovarajuće veličine i prostora za pristup, doseg, manipulaciju i korištenje bez obzira na tjelesne osobitosti, držanje ili pokretljivost korisnika.

Slika 8.a Strop dizajniran za poboljšanje akustike

Slika 8.b Prolaz prilagođen osobama u invalidskim kolicima

Pitanja i zadatci za samoprocjenu i promišljanje

1.    Kako se definira razumna prilagodba?
2.    Kako se definira univerzalni dizajn?
3.    Nabrojite sedam načela univerzalnog dizajna.

Literatura

Karaman Grbavac, M. (2022) Pristupačnost. Univerzalni dizajn i Razumna prilagodba.

Opći komentar br. 2 (2014). Članak 9 Pristupačnost.

Zakon o potvrđivanju Konvencije o pravima osoba s invaliditetom i Fakultativnog protokola uz Konvenciju o pravima osoba s invaliditetom, NN 6/2007.

Slike 2.a – 8.a preuzete sa stranice

Slike 2.b – 4.b preuzete sa stranice

Slika 5.b preuzeta s ID 199487111 © Tyrone Kidney | Dreamstime.com

Slika 7.b preuzeta s ID 222884470 © Neirfy | Dreamstime.com

Slika 8.b preuzeta s ID 389228379 © Alvaro Ruiz | Dreamstime.com