Title: Povijesni razvoj i definicija asistivne tehnologije
Course: Osiguravanje inkluzivnog pristupa kroz primjenu asistivne tehnologije > Section: Asistivna tehnologija kao oblik podrške učenju, poučavanju i vrednovanju studenata

Povijesni razvoj asistivne tehnologije

course-presentation-12148.h5p

Definicija asistivne tehnologije

Međunarodno prihvaćena definicija asistivne tehnologije, prema Svjetskoj zdravstvenoj organizaciji (WHO, 2024), glasi:

Asistivna tehnologija je krovni pojam za asistivne proizvode i s njima povezane sustave i usluge. Asistivni proizvodi pomažu u održavanju ili poboljšanju funkcioniranja pojedinca vezano za kognitivne funkcije, komunikaciju, sluh, pokretljivost, brigu o sebi i vid, omogućujući tako njihovo zdravlje, dobrobit, uključenost i sudjelovanje.

Većini ljudi će u nekom trenutku života trebati asistivna tehnologija, posebno s povećanjem kronološke dobi. Dok nekima asistivna tehnologija može biti potrebna privremeno, primjerice nakon nesreće ili bolesti, drugima može biti potrebna dulje vrijeme ili tijekom cijelog života.

Asistivna tehnologija najpotrebnija je:

- djeci s poteškoćama u razvoju i osobama s invaliditetom
- osobama s dugotrajnim zdravstvenim problemima
- starijim osobama.

Poboljšanje pristupa asistivnoj tehnologiji može doprinijeti postizanju ciljeva održivog razvoja i osigurati da nitko ne bude zapostavljen. To se postiže omogućavanjem uključivanja i sudjelovanja korisnika AT-a u njihovoj obitelji, zajednici i svim područjima društva, uključujući političku, ekonomsku i društvenu sferu. Međutim, Izvješće o AT-u Svjetske zdravstvene organizacije i UNICEF-a iz 2022. godine navodi da više od 2,5 milijarde ljudi treba jedan ili više oblika AT-a. Ipak, gotovo jednoj milijardi ljudi uskraćena je dostupnost AT-a.

Primjeri asistivne tehnologije

Slika 17. Štap za slabovidne i slijepe osobe

(Izvor)

Slika 18. Hodalica

(Izvor)

Slika 19. Proteze za trčanje

(Izvor)

Slika 20. Lift za stepenice

(Izvor)

Slika 21. Asistivna tehnologija za upravljanje računalom

(Izvor)

Slika 22. Slušno pomagalo

(Izvor)

Slika 23. Asistivna tehnologija u sportu

(Izvor)

Slika 24. Trening korištenja mioelektroničke proteze

(Izvor)

Slika 25. Korištenje protetičke šake

(Izvor)

Slika 26. Korištenje Brailleova retka

(Izvor)

Podjela asistivne tehnologije

Slika 27. Podjela asistivne tehnologije

AT se najčešće dijeli prema razini tehnologije (niskotehnološka, srednjetehnološka i visokotehnološka) i prema namjeni (AT za pozicioniranje, mobilnost, augmentativnu i alternativnu komunikaciju / potpomognutu komunikaciju, pristup računalu, prilagođene igre, AT za svakodnevne aktivnosti, AT u obrazovanju) (Bryant i Bryant, 2012, str. 7. – 8.).

AT se također može kategorizirati prema funkciji. Najpoznatija takva klasifikacija je ona koju je donijela Međunarodna organizacija za standardizaciju (ISO 9999: 2022), a prema kojoj se AT dijeli na:

04        AT za mjerenje, stimulaciju i vježbanje psiholoških i fizioloških funkcija

06        Ortoze i proteze

09        AT za aktivnosti brige o sebi i sudjelovanje u vlastitom zbrinjavanju

12        AT za aktivnosti osobne mobilnosti i transporta te sudjelovanje u njima

15        AT za kućanske aktivnosti i sudjelovanje u kućanstvu

18        Namještaj, oprema i AT za podršku u aktivnostima unutar doma i u vanjskom okruženju

22        AT za komunikaciju i upravljanje informacijama

24        AT za upravljanje, nošenje, premještanje i rukovanje predmetima i uređajima

27        AT za kontroliranje, prilagođavanje ili mjerenje elemenata fizičkog okruženja

28        AT za radne aktivnosti i sudjelovanje u zapošljavanju

30        AT za rekreaciju i slobodno vrijeme.

Pitanja i zadatci za samoprocjenu i promišljanje

1. Navedite definiciju asistivne tehnologije.
2. Navedite najčešće načine podjele asistivne tehnologije.
3. Kako se dijeli asistivna tehnologija prema namjeni?

Literatura

ISO 9999:2022 Assistive products – Classification and terminology

WHO (2024). Assistive technology

Bryant, D.P., i Bryant, B.R. (2012). Assistive Technology for People with Disabilities, 2. izdanje. Pearson