Title: Digitalni alati za prilagodbu sadržaja u visokom obrazovanju
Course: Osiguravanje inkluzivnog pristupa kroz primjenu asistivne tehnologije > Section: Asistivna tehnologija kao oblik podrške učenju, poučavanju i vrednovanju studenata

Digitalni alati za prilagodbu sadržaja u visokom obrazovanju

Digitalni alati poboljšavaju angažman studenata interaktivnim i zanimljivim učenjem. Omogućuju individualizirani pristup učenju i prilagodbe.

U okviru projekta InclUDE tijekom 2021. godine provedeno je istraživanje o korištenju digitalnih alata za pristupačnost u visokom obrazovanju. Svrha ovog istraživanja bila je pružiti uvid u znanje nastavnika i studenata na visokim učilištima o alatima za pristupačnost učenja. Rezultati su pokazali da su nemogućnost pronalaska digitalnih alata za pristupačnost i nepoznavanje načina njihova korištenja dvije ključne prepreke koje sprečavaju korištenje takvih alata na visokim učilištima (Vaughan i Rekhi, 2022).

Digitalni alati omogućavaju nastavnicima učinkovitije usmjeravanje pozornosti studenata, poticanje suradnje i poboljšavanje ishoda učenja. Bilo da se radi o aplikacijama za poučavanje i učenje, pripremu pristupačnog digitalnog nastavnog sadržaja ili sustavima za poučavanje temeljenim na umjetnoj inteligenciji, digitalni alati omogućuju primjenu univerzalnog dizajna u učenju i prilagodbu različitim potrebama studenata.

Digitalni alati u poučavanju i učenju

Kahoot! je alat koji se može koristiti u nastavi za dobivanje povratnih informacija na interaktivne i dinamične vrste pitanja. Može se koristiti za izradu sadržaja uz pomoć umjetne inteligencije pretvarajući PDF, URL ili članak u predavanje. Omogućava sinkronizaciju slajdova. Kahoot! se može povezati sa sustavima za upravljanje učenjem (LMS) poput Moodlea, Blackboarda, Canvasa, Brightspacea ili Schoologyja.

Padlet je online platforma koja služi kao digitalna oglasna ploča koja omogućuje korisnicima objavljivanje i dijeljenje različitih vrsta sadržaja, teksta, slika, videozapisa i poveznica. Nastavnici i studenti mogu koristiti Padlet za razmjenu ideja, suradnju na projektima i rasprave.

Pearl Deck se integrira s Google Slides te prezentacije pretvara u interaktivne lekcije. Dodavanjem interaktivnih pitanja, anketa i testova izravno u slajdove nastavnici mogu osigurati aktivnost studenata tijekom nastave. Pear Deck omogućuje nastavnicima dobivanje povratne informacije i procjenu razumijevanja studenata. Ova interakcija olakšava prepoznavanje kome bi mogla biti potrebna dodatna pomoć ili pojašnjenje.

EDpuzzle omogućuje nastavnicima da u postojeće videozapise, preuzete s YouTubea ili vlastite, ugrade testove, pitanja za razumijevanje ili bilješke. Ovaj interaktivni pristup omogućuje aktivno uključenje studenata u praćenje videozapisa. Nastavnici mogu pratiti tko je pogledao videozapis i nadzirati koliko su dobro studenti razumjeli gradivo na temelju njihovih odgovora na pitanja. EDpuzzle je posebno vrijedan kad studenti uče samostalno, a na nastavi se o sadržaju zajednički raspravlja i detaljnije ga se obrađuje.

Book Creator je alat koji omogućuje učenje temeljeno na projektima, procjenu razumijevanja i poticanje suradnje. Platforma potiče kreativnost i angažman omogućujući studentima da se izraze pripovijedanjem i multimedijskim elementima.

Screencastify je alat koji omogućuje nastavnicima i studentima snimanje zaslona za različite potrebe uključujući tutorijale, lekcije i prezentacije. U visokom obrazovanju Screencastify je posebno koristan za stvaranje lekcija na način da nastavnici unaprijed snimaju predavanja ili demonstracije kako bi ih studenti mogli gledati naknadno.

Socrative je platforma koja omogućuje nastavnicima izradu testova i anketa na koje studenti mogu odgovarati u stvarnom vremenu upotrebom svojih pametnih telefona ili računala. Pružajući neposredne povratne informacije o odgovorima studenata, Socrative omogućuje nastavnicima da procijene razumijevanje sadržaja i prilagode svoju nastavu u skladu s tim.

Wakelet je platforma koja korisnicima omogućuje odabir i organiziranje web-sadržaja, videozapisa i drugih resursa u vizualno privlačne kolekcije. Prikladna je za grupne istraživačke projekte i suradničko učenje.

Tricider je besplatan alat za diskusiju i razmjenjivanje ideja.

Artsteps je besplatan alat koji omogućuje stvaranje virtualne izložbe.

Opis nekih prikazanih alata preuzet je sa stranice Top 23 Ed Tech Tools Revolutionizing Higher Education / 23 alata edukacijske tehnologije koji mijenjaju iz temelja visoko obrazovanje.

Digitalni alati za izradu pristupačnog digitalnog sadržaja

Canva je jednostavna online platforma za stvaranje grafičkih sadržaja. S brojnim predlošcima, slikama i fontovima omogućava stvaranje prezentacija, infografika, postera, grafika za društvene mreže i sl.

Infogram je alat za stvaranje prilagodljivih online grafikona, prikaza podataka i postera.

Nearpod omogućava nastavnicima stvaranje interaktivnih lekcija s testovima, anketama i videozapisima potičući aktivno sudjelovanje studenata. Ugradnjom vrednovanja u lekcije Nearpod omogućuje praćenje napretka studenata. Studenti imaju koristi od zanimljivog sadržaja, personaliziranih načina učenja i prilika za suradnju s vršnjacima, bilo tijekom nastave ili u online okruženju.

Genially se koristi za izradu interaktivnih prezentacija, infografika, testova i drugog vizualnog sadržaja. Omogućuje korisnicima dodavanje animacija i interaktivnih elemenata statičnom sadržaju čineći ga privlačnijim, a ne zahtijeva nikakvo kodiranje ni dizajnerske vještine.

Mentimeter je interaktivni softver za prezentacije koji omogućuje nastavnicima i studentima da u svoje prezentacije dodaju ankete, testove i pitanja uživo. Sudionici se koriste svojim pametnim telefonima ili drugim uređajima za odgovaranje, a rezultati se vizualiziraju u stvarnom vremenu, čime nastavni sat postaje angažiraniji i omogućuje se prikupljanje trenutnih povratnih informacija.

Miro AI dostupan je napredni skup značajki generativne umjetne inteligencije integriranih izravno u Mirovo vizualno radno okruženje. Osmišljen je da pomogne korisnicima u osmišljavanju ideja, planiranju i upravljanju projektima automatiziranjem rutinskih zadataka i učinkovitim stvaranjem sadržaja. Sposoban je automatski generirati nove ideje, kreirati slike iz teksta i izrađivati razne dijagrame čime se uvelike ubrzava pretvaranje početnih ideja u konkretne akcijske planove. Upute početnim korisnicima su na Create with AI.

Zoho Show je alat za izradu prezentacija u oblaku (cloud based) koji korisnicima omogućuje stvaranje, uređivanje i suradnju na prezentacijama. Nudi značajke poput predložaka, animacija i mogućnost emitiranja prezentacija uživo udaljenoj publici.

Zia AI u Zoho Showu može ideju pretvoriti u vizualno privlačnu prezentaciju u samo nekoliko sekundi. Bez obzira počinje li se od nule ili se usavršava postojeći sadržaj, Zia AI pomaže u pisanju, dizajniranju i poboljšanju slajdova.

Lexie je aplikacija za ugodno čitanje i učenje. Svi materijali složeni su za najugodnije čitanje – ili ih Lexie čita. Savršena je za studente s disleksijom i poteškoćama čitanja. Nastavnicima ubrzava i olakšava pripremu i prilagodbu knjiga i školskih sadržaja.

w3Lexie ima alate za svaki stil čitanja, posebno za studente koji imaju disleksiju, teškoće s čitanjem, fokusom ili pažnjom, ali i za one koji žele prilagoditi tekst za ugodnije čitanje.

Alat za provjeru pristupačnosti u Microsoft 365 provjerava sadržaj i označava probleme s pristupačnošću. Objašnjava zašto bi svaki problem mogao biti potencijalni problem za nekoga s posebnim potrebama. Alat za provjeru pristupačnosti predlaže i način rješavanja problema koji se pojavljuju. U Wordu alat za provjeru pristupačnosti automatski se pokreće u pozadini prilikom stvaranja dokumenta. Ako alat za provjeru pristupačnosti otkrije probleme s pristupačnošću, na traci stanja dobit ćete podsjetnik. Da bi se ručno pokrenuo alat za provjeru pristupačnosti, odaberite > Provjeri pristupačnost. Otvorit će se okno Pristupačnost. Upute za stvaranje pristupačnih Word dokumenata

Na stranici Otkrivanje značajke pristupačnosti u sustavu Windows opisana su obilježja pristupačnosti u sustavu Windows.

Upute za izradu i provjeru pristupačnosti MS Word i PDF dokumenata.

Digitalni alati za prilagodbu web stranica

ReadAble je alat za izradu pristupačnog web-sadržaja koji se automatski prilagođava i najsloženijim web-stranicama. Pruža ugodno iskustvo čitanja svima, a posebno je prilagođeno studentima s teškoćama čitanja, disleksijom, ADHD-om i slabovidnima.

OmoType font osobe s disleksijom čitaju brže, uz manje pogrešaka i napora. Funkcionira na mobilnim uređajima i složenijim web-stranicama. Tijekom razvoja OmoType fonta provedena su dva istraživanja – komparativno i istraživanje s uređajem za praćenje pokreta oka. Digitalni sadržaj i tekstovi pisani na OmoType-u čitljiviji su i čita ih se brže uz manji broj pogrešaka.

UserWay provjerava usklađenost s digitalnom pristupačnošću internetskih stranica, automatski pronalazi i ispravlja pogreške u kodu uz pomoć umjetne inteligencije.

Web Accessibility Evaluation Tool (WAVE) je besplatno proširenje preglednika za Chrome, Edge i Firefox koje provjerava pristupačnost internetskih stranica. Izuzetno je popularan zbog svojeg sveobuhvatnog pristupa i jasnog izvještavanja. Pruža vizualne povratne informacije označene bojama o pogreškama, upozorenjima i značajkama koje se mogu poboljšati.

AChecker je izuzetno jednostavan alat za provjeru pristupačnosti. Može se unijeti URL ili zalijepiti HTML  internetske stranice kako bi se dobio izvještaj pristupačnosti. Također se može odabrati provjera usklađenosti s pristupačnošću u odnosu na niz standarda i propisa o pristupačnosti i s validatorima ili bez njih.

Kontrast i upotreba boja ključni su za pristupačnost. Korisnici, uključujući i one s oštećenjima vida, moraju biti u stanju percipirati sadržaj na stranici. Kako bi se provjerio kontrast teksta i pozadine, koriste se brojni alati poput: WebAIM i Siege Media

Primjeri digitalnih alata koji se mogu koristiti u visokom obrazovanju za pripremu prezentacija, grafičkih sadržaja i videosadržaja prikazani su na stranicama:

- Online i digitalni alati za korištenje u obrazovanju
- Top 23 Ed Tech Tools Revolutionizing Higher Education / 23 alata edukacijske tehnologije koji mijenjaju iz temelja visoko obrazovanje
- Digitalni alati u obrazovanju / Digital education tools

Literatura

Vaughan, R. I Rekhi, T. (2022). The use of accessibility tools in higher education. The Inclusive University Digital Education (InclUDE) Project Report.