Title: Stilovi poučavanja
Course: Osiguravanje inkluzivnog pristupa kroz primjenu asistivne tehnologije > Section: Učenje i poučavanje studenata s invaliditetom

Stilovi poučavanja

Poučavanje u visokom obrazovanju trebalo bi slijediti načela univerzalnog dizajna. Univerzalni dizajn za poučavanje (Universal Design for Instruction – UDI) označava pripremu i provedbu nastave za studente različitih sposobnosti, teškoća i stilova učenja. UDI potiče nastavnika na razmatranje i strukturiranje svih aspekata uključujući osjećaj pripadnosti uz pozitivnu nastavnu klimu, interakciju, fizičko okruženje, metode poučavanja, izvore informacija i tehnologiju, povratne informacije i vrednovanje.

UDI objedinjuje načela univerzalnog dizajna, univerzalnog dizajna za učenje i pristupačan digitalni sadržaj u svim aspektima nastave.

Smjernice univerzalnog dizajna za učenje, koje je razvio CAST (2020, 2024), potiču razvoj plana i programa nastave, odnosno silabusa koji uključuje:

- višestruke načine prikaza
- višestruke načine aktivnosti i izražavanja
- višestruke načine uključivanja.

Pristupačan digitalni sadržaj jest onaj u kojem su uklonjene prepreke koje sprečavaju pristupanje i korištenje digitalnih sadržaja studentima s invaliditetom i osigurava se dostupnost digitalnog sadržaja svim studentima.

Smjernice za primjenu UDI-ja u nastavi

dialog-cards-12142.h5p

Pitanja za razmatranje o primjeni UDI-ja u Vašim kolegijima

1. Višestruki načini uključivanja

- Kako možete uključiti raznolikost u svoje pristupe poučavanju i aktivnosti studenata?
- Kako biste mogli uključiti interakciju i suradnju studenata u svoj kolegij?
- Kako se tehnologija može koristiti za uključivanje studenata?
- U kojim aktivnostima možete omogućiti izbor studenata?

2. Višestruki načini prikaza

- Kako možete osigurati da su nastavni materijali dostupni svim studentima?
- Kako biste mogli predstaviti ključne sadržaje kolegija u više od jednog formata?
- Nudi li Vaš kolegij mogućnosti za poticanje studentske samostalnosti?
- Kojim biste aktivnostima mogli postići bolje razumijevanje ključnih sadržaja?
- Kako biste mogli neformalno procijeniti studentsko razumijevanje sadržaja kolegija?

3. Višestruki načini aktivnosti i izražavanja

- Koje biste načine vrednovanja znanja studenata mogli uključiti u svoj kolegij?
- Koje biste mogućnosti izvršavanja zadataka mogli ponuditi?
- Na koji način biste mogli pružiti povratne informacije studentima u vezi s izvršenim zadatcima?
- Na koji način biste mogli ublažiti studentsku anksioznost vezanu za vrednovanje?

Pitanja za samoprocjenu i promišljanje

1. Koja načela objedinjuje univerzalni dizajn za poučavanje?
2. Zašto je važan univerzalni dizajn za poučavanje?

Literatura

Burgstahler, S. (2020). Equal Access: Universal Design of Instruction.

CAST (2020, 2024). The UDL Guidelines.

La, H., Dyjur, P., i Bair, H. (2018). Universal design for learning in higher education. Taylor Institute for Teaching and Learning. Calgary: University of Calgary.